钦定古今图书集成/理学汇编/文学典/第052卷 > 王昌龄
## 钦定古今图书集成/理学汇编/文学典/第052卷 > 王昌龄

按《唐书孟浩然传》：开元、天宝间，同知名者王昌龄、崔
颢，皆位不显。昌龄，字少伯，江宁人，第进士，补秘书郎。
又中宏辞，迁汜水尉。不护细行，贬龙标尉。以世乱还
乡里，为刺史闾丘晓所杀。张镐按军河南，兵大集，晓
最后期，将戮之，辞曰：“‘有亲，乞贷馀命’。镐曰：‘王昌龄之
亲，欲与谁养’？”晓默然。昌龄工诗，绪密而思清，时谓“王
江宁”云。